./data/stoa0023/stoa001/stoa0023.stoa001.perseus-lat2.xml
Ammianus Marcellinus
Qui cum neque pervadere foraminum aditus, nec amendatos intus prolicere possent ad decernendum, collectam stipulam et sarmenta specuum faucibus aggesserunt  Unde fumus angustius penetrans, ideoque spissior, quosdam vitalibus obstructis necavit, alios ignium afflatu semustos, prodire in perniciem coegit abruptam, et ita omnibus ferro incendioque consumptis, ad signa repedavit ocius miles  Hoc modo civitas ampla et populosa  virtute roboris excisa Romani, in pulverem concidit et ruinas